430.09 REGOLAMENTI DWAR PRODOTTI BIJOĊIDALI (IMPLIMENTAZZJONI TAR-REGOLAMENT (UE) Nru. 528/2012) L-AVVIŻ LEGALI 348 tal-2013, kif emendat bl-Avviż Legali 325 tal-2015. L-AVVIŻ LEGALI 348 tal-2013, kif emendat bl-Avviż Legali 325 tal-2015. 1. Titolu u għan. Emendat: A.L.325 tal-2015. (1) It-titolu ta’ dawn ir-regolamenti hu r-Regolamenti dwar Prodotti Bijoċidali (Implimentazzjoni tar-Regolament (UE) Nru 528/2012). (2) (a) Dawn ir-regolamenti jimplimentaw id-disposizzjonijiet tar-Regolament (UE) Nru 528/2012 tal-Parlament Ewropew u tal-Kunsill tat-22 ta’ Mejju 2012 dwar it-tqegħid fis-suq, u l-użu, tal-prodotti bijoċidali, hawniżjed ’il quddiem imsejjaħ "ir-Regolament (UE) Nru 528/2012". (b) Dawn ir-regolamenti jimplimentaw ukoll id-disposizzjonijiet tal-Artikolu 95 tar-Regolament (UE) Nru 528/2012 tal-Parlament Ewropew u tal-Kunsill tat-22 ta’ Mejju 2012 dwar it-tqegħid fis-suq, u l-użu, tal-prodotti bijoċidali, hawniżjed ’il quddiem imsejjaħ "ir-Regolament (UE) Nru 528/2012". Tifsir. Emendat: A.L.325 tal-2015. 2. F’dawn ir-regolamenti, sakemm ir-rabta tal-kliem ma teħtieġx xort’oħra: "fornitur tas-sustanza attiva jew prodott " huwa dak li jisottometti id-dossier. "negozjant " tfisser kull min hu involut fi kwalunkwe attività fil-manifattura, importazzjoni, esportazzjoni, trasport, ħażna, distribuzzjoni, preżentazzjoni għall-bejgħ jew bejgħ ta’ kwalunkwe prodott bijoċidali; "DĠ" tfisser id-Direttur Ġenerali tad-Diviżjoni dwar Regolamenti Tekniċi fl-Awtorità ta’ Malta għall-Kompetizzjoni u għall-Affarijiet tal-Konsumatur. 3. T waqqif tal-awtorità kompetenti. Kap. 510. Id-Diviżjoni dwar Regolamenti Tekniċi kif stabbilita bl-Att dwar l-Awtorità ta’ Malta għall-Kompetizzjoni u għall-Affarijiet tal-Konsumatur, fi ħdan l-Awtorità Maltija għall-Kompetizzjoni u għall-Affarijiet tal-Konsumatur, hija responsabbli għall-applikazzjoni ta’ dawn ir-regolamenti fis-sens tal-Artikolu 81 tar-Regolament (UE) Nru 528/2012. 4. Rekwiżiti lingwistiċi għall-ittikkettjar ta’ prodotti bijoċidali. B’referenza għall-Artikoli 27 u 53 tar-Regolament (UE) Nru 528/2012, il-lingwa li għandha tintuża fuq it-tikketti għandha tkun kif indikat fl-iSkeda. 5. Notifika tal-prodotti bijoċidali. Emendat: A.L.325 tal-2015. (1) Prodotti bijoċidali li jkun fihom ingredjenti attivi jew sustanzi attivi li mhumiex inklużi fil-lista approvata speċifikata fl-Artikolu 9.2 tar-Regolament (UE) Nru 528/2012, u huma għaddejjin minn evalwazzjoni, għandhom jiġu notifikati lid-Diviżjoni dwar Regolamenti Tekniċi qabel ma jitqiegħdu fis-suq. (2) L-applikazzjoni għandu jkun fiha, bħala minimu, il-ħtiġiet li ġejjin: (a) dokumenti dwar is-sigurtà tal-ingredjenti kollha perikolużi; (b) tikketti ta l-prodotti oriġinali; (ċ) kopja taċ-ċertifikat awtentikat maħruġ minn Stat Membru tal-UE; (d) dikjarazzjoni dwar il-kompożizzjoni kimika; (e) ittra ta’ aċċess; (f) formula ta’ applikazzjoni mimlija u ffirmata. L-applikant għandu wkoll jkollu dokument ta’ prova li l-fornitur tas-sustanza attiva jew prodott huwa inkluż fl-aħħar verżjoni tal-lista msemmija fl-Artikolu 95, tar-Regolament (UE) Nru 528/2012, skond it-tip ta’ prodott li jappartjeni lill-prodott bijoċidali. (3) Id-DĠ għandu jiddetermina l-applikazzjoni f’perjodu raġonevoli ta’ żmien, li ma jeċċedix ħamsa u erbgħimjum tax-xogħol mid-data tal-wasla ta’ applikazzjoni: Iżda dan il-limitu jista’ jiġi sospiż sakemm tiġi ppreżentata l-informazzjoni rilevanti kollha. 6. Negozju fi prodotti bijoċidali. (1) Ebda persuna ma għandha tinnegozja f’xi: (a) sustanza attiva jekk din ma tkunx skont dawn ir-regolamenti; (b) prodott bijoċidali sakemm dan ma jkunx awtorizzat għat-tqegħid fis-suq f’Malta skont dawn ir-regolamenti; (ċ) prodotti bijoċidali li jkun fihom ingredjenti attivi li qed jiġu evalwati, sakemm ma jkunx hemm notifika ta’ dawn il-prodotti. (2) Ebda persuna ma għandha tinnegozja f’xi sustanza attiva jew prodott bijoċidali sakemm ma jkollhiex l-awtorizzazzjoni biex tinnegozja f’sustanzi attivi jew prodotti bijoċidali mogħtija lilha skont ir-regolament 7. 7. Applikazzjoni għal awtorizzazzjoni biex tinnegozja. (1) Kull applikazzjoni għall-għoti ta’ awtorizzazzjoni biex jiġu trattati prodotti bijoċidali jew sustanzi attivi għandha ssir bil-miktub lid-DĠu għandu jkun fiha informazzjoni relevanti, u tkun akkumpanjata minn tali dokumenti, kampjuni u materjal ieħor li l-DĠ jista’ jeħtieġ. (2) Kull applikazzjoni għandha tinkludi bħala minimu r-rekwiżiti li ġejjin: (a) in-natura ta’ kull attività marbuta man-negozju ta’ sustanzi attivi u prodotti bijoċidali li l-applikant jixtieq li jagħmel; (b) il-post fejn tali attività ssir, u informazzjoni xierqa, dokumentazzjoni u provi li jistgħu jkunu meħtieġa sabiex juru li tali post huwa adatt u suffiċjenti għal dak l-iskop; (ċ) evidenza li turi li l-post fejn din l-attività għandha sseħħ għandu l-apparat u faċilitajiet ta’ kontroll meħtieġa li jistgħu jkunu rikjesti mid-DĠ; (d) evidenza li turi li s-saħħa u s-sigurtà tal-ħaddiema ser ikunu protetti u żgurati f’kull ħin; (e) l-isem u l-indirizz postali u dettali oħra ta’ kuntatt tal-applikant; (f) l-isem tal-persuna li ser ikun effettivament responsabbli għat-twettiq tal-attività, fil-każ ta’ applikazzjoni għall-manifattura ta’ prodott bijoċidali, l-isem tal-prodott bijoċidali u kull formulazzjoni li għandha jew li tkun maħsuba li tkun manifatturata, immuntata jew fi kwalunkwe mod mibdula, inklużi dettalji tat-tip u l-konċentrazzjoni ta’ kull sustanza attiva li jinsabu fi ħdan il-formulazzjoni. (3) Id-DĠ għandu jiddetermina l-applikazzjoni f’perjodu raġonevoli ta’ żmien, li ma jeċċedix ħamsa u erbgħin jum tax-xogħol mid-data meta tiġi riċevuta l-applikazzjoni: Iżda dan il-limitu jista’ jiġi sospiż sakemm tiġi ppreżentata informazzjoni rilevanti kollha. (4) Meta tkun saret applikazzjoni lid-DĠ għall-għoti ta’ awtorizzazzjoni biex jiġu ttrattati prodotti jew sustanzi skont dan ir-regolament, id-DĠ jista’, qabel ma jiddetermina l-applikazzjoni, jitlob lill-applikant sabiex jagħti dik l-informazzjoni ulterjuri dwar l-applikazzjoni li jidhirlu meħtieġa u fejn tkun saret talba bħal dik, id-dispożizzjonijiet tas-sub regolament (5) għandha tkun sospiża sakemm tkun ġiet sottomessa l-informazzjoni addizzjonali. (5) Kull awtorizzazzjoni maħruġa skont dan ir-regolament għandha ssir bil-miktub u tkun soġġetta għal kwalunkwe kondizzjoni lid-DĠ jidhri u meħtieġa sabiex in-negozju biex jiġu ttrattati prodotti jew sustanzi jitwettaq skont id-disposizzjonijiet tal-Att jew magħmula taħt l-Att. 8. Il-piena applikabbli għal ksur tad-dispożizzjonijiet tal-Artikolu 87 tar-Regolament (UE) Nru 528/2012 għandha tkun skont l-artikolu 9 tal-Att dwar il-Kontroll tal-Pestiċidi.